open-index/open-wikipedia-markdown huggingface dataset:
Ljubertsy

**Ljubertsy** () on kaupunki Moskovan alueella Venäjällä. Se sijaitsee Moskovan kehätien ulkopuolella 20 kilometriä Moskovasta kaakkoon. Kaupunki on myös Ljubertsyn piirin keskus. Asukkaita kaupungissa oli 171&nbsp;978 (vuoden 2010 väestönlaskenta).

Ljubertsyn rautatieaseman itäpuolella haarautuvat Moskovasta Rjazaniin ja Kazaniin suuntautuvat rautatiet. Rjazania kohti vievä valtatie M5 ohittaa Ljubertsyn keskustan lounaispuolelta. 

## Historiaa
Ljubertsyn kylä mainitaan ensimmäisen kerran vuonna 1621. 1700–1800-luvulla asukkaat harjoittivat käsityöammatteja ja palvelivat Rjazanin ja Kasimovin maanteiden liikennettä. Moskovan ja Rjazanin välisen rautatien valmistuttua 1860-luvulla seudulle syntyi huvila-asutusta. 1800–1900-lukujen vaihteessa paikkakunnalle perustettiin teollisuutta ja vuonna 1925 siitä tuli kaupunki.  1930-luvulta lähtien ja erityisesti 1960–1980-luvuilla Ljubertsyyn rakennettiin laajoja asuinalueita.

## Nykyään
Nykyään kaupungissa on mm. metalli-, rakennusmateriaali-, puunjalostus- ja elintarviketeollisuutta. Ljubertsyssa valmistetaan esimerkiksi Kamov-helikoptereita, joita käytetään laajasti erilaisissa sotilaallisissa ja siviilitehtävissä.

## Lähteet

## Aiheesta muualla

* Ljubertsyn kaupungin sivusto  
* Kamov helikopterit Ljubertsystä (Russian Helicopters JSC/ Oboronprom UIC)
Bijsk

**Bijsk** () on kaupunki Altain aluepiirissä Venäjällä. Se sijaitsee Bijajoen rannalla 163 kilometriä Barnaulista kaakkoon. Kaupunki on Bijskin piirin keskus. Siellä sijaitsee Barnaulin ja Novosibirskin väliseltä rautatieltä haarautuvan sivuradan pääteasema. Asukkaita on 206&nbsp;327 henkeä (2012)

1700-luvun alussa venäläiset rakensivat paikalle Bijskin linnoituksen. Vuonna 1782 siitä tuli kaupunki. 1800-luvulla siitä kehittyi huomattava kaupankäynnin keskus. Vuonna 1915 kaupunki yhdistettiin Siperian rautatiehen. Toisen maailmansodan aikana kaupunkiin siirrettiin useita teollisuuslaitoksia ja siellä toimi lukuisia sotasairaaloita.

Nykyään Bijsk on huomattava teollisuuskeskus, tiedekaupunki (naukograd) ja asukasluvultaan Altain aluepiirin toiseksi suurin kaupunki. Neuvostoliiton hajoamisen jälkeen pitkälti sotateollisuuteen perustunut talous on taantunut. Kaupungissa toimii Bijskin pedagoginen yliopisto, Altain teknisen yliopiston osasto, vuonna 1920 perustettu kotiseutumuseo sekä teatteri.

## Lähteet

## Aiheesta muualla

* Bijskin kaupungin sivusto
Jelabuga

**Jelabuga** (, tataariksi Алабуга, *Alabuğa*) on kaupunki Tatarstanin tasavallassa Venäjällä. Se sijaitsee Kaman rannalla 215 kilometriä Kazanista itään. Kaupunki on Jelabugan piirin keskus. Asukkaita on 70&nbsp;000 henkeä (vuonna 2008).

## Historia
Jelabugan lähellä Kaman oikean rannan korkealla niemellä on sijainnut 900–1000-lukujen vaihteessa syntynyt Volgan bolgaarien kaupunki, josta on säilynyt kivestä rakennetun linnoituksen jäänteitä ja yksi sen pyöreistä torneista. 1500-luvulla paikalle syntyi kylä, josta vuonna 1780 tuli Vjatkan lääniin kuulunut Jelabugan kaupunki. Maantieteellisen sijaintinsa ansiosta siitä kehittyi huomattava kaupan keskus. Puisen kaupungin tuhosi vuoden 1850 tulipalo, jonka jälkeen sen keskustaan syntyi kivisistä kauppiastaloista, kirkoista ja julkisista rakennuksista koostuva yhtenäinen rakennuskokonaisuus.

## Maantiede
### Ilmasto

## Talous
Nykyään Jelabuga on yksi Tatarstanin öljyntuotannon keskuksista. Kaupungissa on autotehdas, rakennus- ja elintarviketeollisuutta ym. Vuonna 2005 perustettiin Jelabugan erikoistalousalue, johon odotetaan mm. autoteollisuuden investointeja. Entisessä hiippakunnanopiston rakennuksessa toimii pedagoginen korkeakoulu. 

## Kuuluisia henkilöitä
Jelabugassa on syntynyt taidemaalari Ivan Šiškin (s. 1832), sinne on haudattu vuoden 1812 sodassa taistellut upseeri Nadežda Durova ja vuonna 1941 siellä vietti viimeiset päivänsä runoilija Marina Tsvetajeva. Kaupungissa on heille omistetut kotimuseot.

## Lähteet
* 

## Aiheesta muualla

* Jelabugan piirin/ kaupungin viralliset sivut  
* Jelabugan kaupungille omistettu sivusto
Roslavl

**Roslavl** () on kaupunki Venäjällä Smolenskin alueella. Se sijaitsee Dneprin vesistöön kuuluvan Ostjorjoen rannalla 123 kilometriä Smolenskista kaakkoon. Kaupunki on Roslavlin piirin keskus. Siellä risteytyvät Smolenskiin, Suhinitšiin, Brjanskiin ja Mogiljoviin johtavat rautatiet sekä Moskovan ja Brestin sekä Smolenskin ja Brjanskin väliset maantiet. Asukkaita kaupungissa oli 54&nbsp;898 (vuonna 2010).

## Historiaa
Kaupunki on saanut nimensä Smolenskin ruhtinaasta Rostislavista, joka vuoden 1137 tienoilla rakennutti paikalle ruhtinaskunnan lounaisrajalla sijainneen linnoituksen. Vuosina 1376–1512 se kuului Liettuaan. Vuonna 1512 venäläiset valtasivat Roslavlin, ja vuonna 1522 se liitettiin Moskovan Venäjään. Vuosina 1618–1654 kaupunki kuului Puolaan. Vuonna 1755 siitä tuli Smolenskin lääniin kuuluneen kihlakunnan keskus. Vuonna 1850 kaupungin läpi rakennettiin Moskovan ja Varsovan välinen maantie ja vuonna 1868 Orjolin ja Vitebskin välinen rautatie. Toisen maailmansodan aikana kaupunki oli saksalaisten miehittämä ja kärsi suuria vahinkoja. Nykyään Roslavl on Smolenskin alueen kolmanneksi suurin kaupunki ja huomattava teollisuuskeskus.

## Nähtävyyksiä

Stanovka-joen yläpuolella kohoavalla mäellä sijainneesta linnoituksesta on jäljellä maavallien jäännöksiä. Keskustan nähtävyyksiä ovat 1780–1790-luvuilla rakennettu barokkityylinen Neitsyt Marian taivaaseen astumisen kirkko, Pietari-Paavalin kirkko (1850-luku) ja Kazanin kirkko (1833–1845). Zaretšjen kaupunginosassa sijaitsee Ylösnousemuksen kirkko (1816–1825) ja Ostjor-joen rannalla 1500-luvulla perustettu Kristuksen kirkastumisen naisluostari. Muita nähtävyyksiä ovat 1800-luvulla rakennetut sairaala, entinen kaupunginduuma ja aatelishuone.

## Lähteet

## Aiheesta muualla

* Roslavlin piirin sivusto
Šahty

**Šahty** () on kaupunki Rostovin alueella Venäjällä. Se sijaitsee Gruševka-joen rannalla 96 kilometriä Donin Rostovista koilliseen. Sen kautta kulkee Lihajan ja Donin Rostovin välinen rautatie (Šahtnajan asema). Kaupungin lähellä risteytyvät M4- ja M19-valtatiet. Asukkaita on 240&nbsp;152 henkeä (vuonna 2010).

1600–1700-lukujen vaihteessa Gruševka-joen rannalle syntyi Donin kasakoiden asutus, jonka läheltä alettiin louhia kivihiiltä. Kaivosten keskellä sijainnut *Gruševskojen* kylä sai kaupunginoikeudet vuonna 1867. 1800-luvun lopulla seutu oli Etelä-Venäjän suurimpia kivihiilentuotantoalueita. Vuonna 1881 nimeksi tuli *Aleksandrovsk-Gruševski* ja vuonna 1920 *Šahty* (suomeksi ”kaivokset”). Vuoteen 1925 saakka se kuului Ukrainan neuvostotasavaltaan. Toisen maailmansodan aikana kaupunki oli saksalaisten miehittämä. Neuvostoaikana Šahty oli yksi Donbassin kivihiilen tuotannon ja metalliteollisuuden keskuksista. Neuvostoliiton hajoamisen jälkeen suurin osa kaivoksista on suljettu.

## Katso myös
*Šahty-oikeudenkäynti

## Lähteet

## Aiheesta muualla
T.O.S: Terminate on Sight

__NOTOC__
**T.O.S: Terminate on Sight** on hip hop -ryhmä G-Unitin toinen studioalbumi vuodelta 2008. Albumin tuottivat G-Unit Records sekä Interscope Records. Alun perin albumin nimi oli *Shoot to Kill*, sitten *Lock & Load* ja lopulta *Terminate on Sight*. Albumin piti ilmestyä 24. kesäkuuta 2008, mutta se julkaistiinkin 1. heinäkuuta.

Albumi debytoi Yhdysvalloissa Billboard 200 -listan neljännellä sijalla.

## Kappaleet

### Ylijääneet kappaleet

## Arvostelut
* Metacritic: 45/100
* Allmusic: 
* Rolling Stone: 

## Lähteet
Timo Närväinen

**Timo Juhani Närväinen** (22. maaliskuuta 1950 Jyväskylä – 17. kesäkuuta 2018 Espoo) oli suomalainen yrittäjä. Hän perusti vuonna 1972 levy-yhtiön Olarin Musiikki Oy ja toimi samalla nykyisen Universal Musicin tuotepäällikkönä 1976-1992 (yhtiön nimi oli tänä aikana Discophon, Sonet, Sonet-Polar ja PolyGram).

Olarin Musiikki perustettiin alun perin blues-levyjen maahantuontia varten. Närväinen työskenteli silloin Discophonessa, joka julkaisi muun muassa Konsta Jylhän menestyslevyt. 1970-luvun lopussa kansanmusiikkilevyjen julkaiseminen hiipui ja Närväinen aloitti näiden levyjen julkaisemisen, koska koki sen tärkeäksi, että uusia kansanmusiikkilevyjä ilmestyy ja niitä soitetaan radiossa. Kaiken kaikkiaan Olarin Musiikki on julkaissut 116 albumia ja 90 singleä. Pääosa tuotannosta on kansanmusiikkia ja laulelmia. Yhtiö oli 1980-luvulla ja 1990-luvun alussa ponnahduslautana monille merkittäville artisteille kuten JPP, Maria Kalaniemi, Troka ja Värttinä. Yhtiö lopetti toimintansa vuonna 2016 Närväisen sairastuttua, jolloin hän myi levyvarastonsa Suomen Kansanmusiikkiliitolle.

Närväinen kuoli vuonna 2018. Hänet on haudattu Espoossa Gräsan uurnalehtoon.

## Liitteet
Prokopjevsk

**Prokopjevsk** () on kaupunki Kemerovon alueella Venäjällä. Se sijaitsee Tomiin laskevan Aba-joen rannalla 269 kilometriä Kemerovosta kaakkoon. Kaupunki on Prokopjevskin piirin keskus, mutta muodostaa oman kaupunkipiirinsä. Sen kautta kulkee Barnaulin ja Abakanin välinen rautatie (Prokopjevskin asema). Asukkaita on 210&nbsp;000 henkeä (vuonna 2010).

Paikalla sijainneesta kaivostyöläisten asutuksesta tuli kaupunki vuonna 1918. Neuvostoaikana se oli yksi Kuzbassin kivihiilentuotannon ja koneenrakennusteollisuuden keskuksista sekä yksi Venäjän saastuneimmista kaupungeista.

## Lähteet
*
Dan O’Herlihy

**Daniel ”Dan” O’Herlihy** (1. toukokuuta 1919 Wexford, Irlanti – 17. helmikuuta 2005 Malibu, Kalifornia) oli irlantilainen näyttelijä. 

O’Herlihy sai Oscar-ehdokkuuden Robinson Crusoen roolistaan vuonna 1954. Hänet muistetaan myös kahdesta ensimmäisestä *[[RoboCop]]*-elokuvasta.

## Lähteet

## Aiheesta muualla
*
Volžski

**Volžski** () on kaupunki Volgogradin alueella Venäjällä. Se sijaitsee Volgan vasemmalla rannalla sen sivuhaaran Ahtuban niskalla 16 kilometriä Volgogradista itään. Kaupungin kautta kulkee Volgogradin ja Astrahanin välinen rautatie (Volžskin asema). Asukkaita on 306&nbsp;400 henkeä (vuonna 2008).

Paikkakunnan synty liittyy Volgan vesivoimalaitoksen rakentamiseen 1950-luvulla. Kaupunki siitä tuli vuonna 1954. Nykyään Volžski on Volgogradin alueen toiseksi suurin kaupunki ja yksi Volgan alajuoksun suurimmista teollisuuskeskuksista. Volgan ylittävä pato on 4,9 kilometrin pituinen ja sen voimalaitos on yhä Euroopan suurin vesivoimala (2582 MW).

## Lähteet
* 

## Aiheesta muualla

* Volžskin kaupungin sivusto
Gorohovets

**Gorohovets** () on kaupunki Vladimirin alueella Venäjällä. Se sijaitsee Kljazmajoen rannalla 150 kilometriä Vladimirista itään. Kaupunki on Gorohovetsin piirin keskus. Sen kautta kulkee Moskovan, Nižni Novgorodin ja Kazanin välinen M7-valtatie. Gorohovetsin asema Moskovan ja Nižni Novgorodin välisellä rautatiellä sijaitsee 11 kilometriä kaupungista etelään. Asukkaita on 13&nbsp;400 henkeä (vuonna 2008).

Gorohovets on saanut alkunsa Vladimir–Suzdalin ruhtinaskunnan itäisestä rajalinnoituksesta. Se mainitaan ensimmäisen kerran vuonna 1239, jolloin mongolivalloittajat hävittivät sen. 1300–1400-lukujen vaihteessa kaupunki liitettiin Moskovan ruhtinaskuntaan. Vuonna 1619 puolalaiset ja liettualaiset maahantunkeutujat hävittivät sen linnoituksen. Vuonna 1778 Gorohovetsista tuli Vladimirin lääniin kuulunut kihlakuntakaupunki. 1800-luvulla se oli maatalousalueen kaupallinen keskus, jonka asukkaat harjoittivat puutarhaviljelyä ja käsityöammatteja. Nykyään kaupungissa on konepaja-, elintarvike- ja lasiteollisuutta.

Kljazmajoen yläpuolella kohoavalla entisellä linnamäellä sijaitsee Pyhän Nikolaoksen luostari, jossa on vuosina 1681–1686 rakennettu Kolminaisuuden ja Nikolaoksen kirkko kellotorneineen sekä vuonna 1710 rakennettu Pyhän Johanneksen kirkko. Entisen esikaupungin keskustassa on 1600-luvun lopussa rakennettu Ylösnousemuksen kirkko, Marian ilmestyksen katedraali (1700) kellotorneineen, Herran temppeliin tuomisen luostari ja sen vuonna 1689 rakennettu samanniminen kirkko. Keskustassa on säilynyt useita 1600-luvun kaksikerroksisia kauppiastaloja. Gorohovets kuuluu Venäjän kultaisen renkaan matkailukohteisiin.

## Lähteet
* 

## Aiheesta muualla

* Gorohovetsin kaupungin sivusto 
* Gorohovetsin piirin sivusto
Levykauppa Äx

**Levykauppa Äx Oy** (vuosina 1998–2007 *Levykauppa Äx Ky*, vuosina 1997–1998 *Puijon Musiikki Tmi*; myös **Levykauppa X** ja **Recordshop X**) on suomalainen musiikkitarvikkeiden, kirjojen ja elokuvien vähittäiskauppaan erikoistunut yritys, jolla on Suomessa kahdeksan myymälää: Helsingissä Hakaniemessä ja Kampissa sekä Jyväskylässä, Kuopiossa, Lahdessa, Oulussa, Tampereella ja Turussa. Liikkeissä järjestetään myös paikallisten yhtyeiden akustisia esiintymisiä.

Tavallisten levy-yhtiöjulkaisujen ohella Levykauppa Äx myy myös yhtyeiden omakustanneäänitteitä sekä käytettyjä levyjä. Yritys ei myöskään ole joidenkin levykauppojen tavoin keskittynyt mihinkään tiettyyn musiikin tyylilajiin.

Vaikka kauppa on ollut toimialalla laskussa, Levykauppa Äx on onnistunut myymään hyvin ja perustanut uusia myymälöitä. Myynnin kasvu on ollut yli 10 prosenttia vuodessa, ja vinyylilevyjen myynti on kasvanut erityisen nopeasti. Toisaalta yritys teki kesäkuussa 2013 päättyneellä tilikaudella ensi kertaa tappiollisen tuloksen.

Levykauppa Äx otti käyttöön 16. joulukuuta 2013 tiloihinsa Bitcoin-automaatin, jolla voi vaihtaa käteistä rahaa Bitcoineiksi. Levykauppa Äxän kaupallinen johtaja Jyri Lipponen kertoo:

## Cobra Records
Cobra Records oli Levykauppa X:n alainen levy-yhtiö, ja se perustettiin vuonna 2007. Se julkaisi muun muassa Sotajumalan ja Deathchainin albumeita.

### Yhtyeet
* Black Magic Six
* Cleaning Women
* The Coffinshakers
* Deathchain
* Ills
* Kap Kap
* The Man-Eating Tree
* Opium Warlords
* Presley Bastards
* Sotajumala
* Suburban Tribe
* Survivors Zero

## Lähteet

## Aiheesta muualla
* Levykauppa Äxän kotisivut
Galitš

**Galitš** () on kaupunki Kostroman alueella Venäjällä. Se sijaitsee Kostromajoen vesistöön kuuluvan Galitšskoje-järven rannalla 121 kilometriä Kostromasta koilliseen. Kaupunki on Galitšin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Siellä haarautuvat Buihin, Kiroviin ja Kostromaan johtavat rautatiet. Asukkaita on 17&nbsp;400 henkeä (vuonna 2010).

Kaupunki mainitaan ensimmäisen kerran vuonna 1238 nimellä *Galitš Merski*. Nimitys viittaa paikalla sijainneeseen merjalaisasutukseen. Jo 1100-luvulla sitä ympäröi maalinnoitus, jonka jäänteitä on säilynyt Baltšugin linnamäellä. 1200-luvulla Galitš oli samannimisen ruhtinaskunnan keskus. Sen ensimmäinen ruhtinas oli Aleksanteri Nevalaisen veli Konstantin Jaroslavitš. Vuonna 1363 ruhtinaskunta liitettiin Moskovaan. 1400-luvun alussa vanhan linnamäen viereen rakennettiin uusi maalinnoitus. Kazanin tataarit piirittivät sitä vuonna 1427 neljän viikon ajan. 1400-luvun loppupuolella maavallein ympäröitiin linnan viereen kasvanut esikaupunki. 

1500-luvulla Galitš oli Kostroman alueen tärkein kauppakeskus, joka välitti turkiksia Länsi-Eurooppaan ja Aasiaan sekä viljaa muihin Venäjän kaupunkeihin. 1600-luvun alussa puolalaismiehittäjät hävittivät kaupungin. Vuonna 1708 se liitettiin Arkangelin lääniin ja vuonna 1778 siitä tuli Kostroman lääniin kuuluneen kihlakunnan keskus. Asukkaat harjoittivat puutarhaviljelyä ja nahan muokkausta. Nykyään kaupungissa on konepaja-, nahka-, tekstiili-, puunjalostus- ja elintarviketeollisuutta.

Kaupungin historiallinen keskus on entisen kremlin vieressä sijaitseva, 1700–1800-lukujen vaihteen rakennuksien ympäröimä kauppatori. Kremlin sisällä on kivisiä kauppiastaloja, vuonna 1815 rakennettu Kristuksen kirkastumisen katedraali ja sen vieressä sijaitseva samanniminen barokkityylinen kirkko. Kremlin ja Baltšugin linnamäen yhdistävän pääkadun varrella on 1800–1900-luvun vaihteen kauppiastaloja ja puurakennuksia. Linnamäen vieressä Galitšskoje-järven rannalla sijaitsee 1700-luvun lopulla rakennettu Basileios Suuren kirkko. Kaupungin etelälaidalla on 1400-luvulla perustettu Pansijevin luostari ja sen 1500-luvulla rakennettu Neitsyt Marian taivaaseen astumisen katedraali ja Pyhän kolminaisuuden kirkko (1642).

## Lähteet
* 

## Aiheesta muualla

* Galitšin kaupungin sivusto  
* Epävirallinen kaupunkisivusto 
* Toinen epävirallinen kaupunkisivusto
Nerehta

**Nerehta** () on kaupunki Kostroman alueella Venäjällä. Se sijaitsee Nerehta- ja Volgaan laskevan Solonitsa-joen yhtymäpaikassa 46 kilometriä Kostromasta lounaaseen. Kaupunki on Nerehtan piirin keskus. Siellä haarautuvat Jaroslavliin, Kostromaan ja Ivanovoon johtavat rautatiet.

Vuoden 2010 väestönlaskennan mukaan kaupungissa asui 22&nbsp;828 henkeä.

Paikkakunta tunnetaan vuodesta 1214 lähtien. Paikan nimi tulee samannimisestä joesta, jonka nimi on merjalaista alkuperää. 1300–1700-luvulla se oli suolan tuotannon ja 1700-luvulta lähtien käsityöammattien keskus. Vuonna 1778 Nerehtasta tuli Kostroman lääniin kuulunut kihlakuntakaupunki.

Nykyään kaupungissa on tekstiili-, konepaja-, elintarvike- ja rakennustarviketeollisuutta. Nähtävyyksiä ovat vuosina 1676–1678 rakennettu Pyhän Vladimirin kirkko, Pyhän Nikolaoksen kirkko (1710–1725), Kazanin katedraali (1709–1713), klassistinen kauppahalli (1836) sekä lukuisat koristeelliset puutalot.

## Lähteet

### Lähteet, joihin ei ole viitattu
* 

## Aiheesta muualla

* Nerehtan kaupungin ja piirin sivusto
Sinikyyhkyt

**Sinikyyhkyt** (*Alectroenas*) on kyyhkyjen heimoon kuuluva lintusuku.

## Sinikyyhkyihin (''Alectroenas'') kuuluvia lajeja
* Komoriensinikyyhky (*Alectroenas sganzini*)
* Madagaskarinsinikyyhky (*Alectroenas madagascariensis*)
* Mauritiuksensinikyyhky (*Alectroenas nitidissima*) †
* Seychelliensinikyyhky (*Alectroenas pulcherrima*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Alectroenas
Floridan osavaltionyliopisto

**Floridan osavaltionyliopisto** (*Florida State University*) on julkinen tutkimusyliopisto Tallahasseessa Floridassa Yhdysvalloissa. Opiskelijamäärältään suurimpia tiedekuntia ovat talous-, yhteiskunta-, kasvatus- ja luonnontieteelliset tiedekunnat. Yliopistossa on suuritehoisten magneettikenttien tutkimukseen käytettävä laboratorio, joka on ainoa laatuaan Yhdysvalloissa.

Matematiikan professorina FSU:ssa toimi pitkään suomalainen Mika Seppälä (1951–2015).

## Lähteet

## Aiheesta muualla
Balettisaapas

**Balettisaapas** on nykyaikana kehitelty ja fetissiasusteeksi tarkoitettu hyvin korkeavartinen piikkikorkokenkä. Se on muotoiltu pitämään jalka *[[en pointe]]* -asennossa, eli jalkojen asento on käytännössä sama kuin balleriinojen jalkojen, näiden tanssiessa varpaankärjillään kovakärkisillä balettitossuilla.

## Katso myös
* Jalkafetisismi

## Aiheesta muualla
Harley Jessup

**Harley Jessup** (s. 1954 Corvallis, Oregon) on yhdysvaltalainen Oscar-palkittu visuaalisten efektien taiteellinen ohjaaja ja animaattori. Lisäksi hän on toiminut elokuvien tuotannon suunnittelijana, josta Jessup palkittiin Anniella animaatioelokuvista *[[Rottatouille]]* ja *[[Autot 2]]*.

## Elämäkerta
Jessup syntyi Oregonissa ja kasvoi naapuri osavaltiossa Kaliforniassa, San Joaquin Valleylla ja Bay Arealla. Myöhemmin hän palasi takaisin Oregoniin, jossa Jessup opiskeli Oregonin yliopistossa graafista suunnittelua.

Jessup asuu Marinin piirikunnassa, Kaliforniassa yhdessä vaimonsa ja kolmen lapsen kanssa.

## Lähteet
*
Kanakyyhkyt

**Kanakyyhkyt** (*Phapitreron*) on kyyhkyjen heimoon kuuluva lintusuku.

## Kanakyyhkyihin (''Phapitreron'') kuuluvia lajeja
* Isokanakyyhky (*Phapitreron amethystinus*)
* Pikkukanakyyhky (*Phapitreron leucotis*)
* Ruostekanakyyhky (*Phapitreron cinereiceps*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Phapitreron
Anna Suurnäkki

**Anna Siirtola** (o.s. **Suurnäkki**, s. 10. tammikuuta 1967) on suomalainen yleisurheilija, jonka päämatka oli 400&nbsp;metrin aitajuoksu. Hän edusti Helsingin Kisa-Veikkoja ja häntä valmensi vuoteen 1988 Tero Selvinen ja siitä eteenpäin Tapio Laitinen.

Suurnäkki selviytyi välieriin Splitin 1990 EM-kilpailujen 400&nbsp;metrin aitajuoksussa. Hän juoksi alkueräjuoksussa ennätyksensä 56,76. Hän edusti Suomea aikuisten maaotteluissa vuosina 1986–1991. Hänen ennätyksensä 400&nbsp;metrin juoksussa oli 54,95.

Suurnäkki voitti Suomen mestaruuden 400&nbsp;metrin aidoissa Helsingissä 1991 ja Jyväskylässä 1992. SM-hopeaa hän saavutti 1986, 1987, 1988, 1989 ja 1990. Lisäksi hän kuului 4 × 800 metrin viestin Suomen mestarijoukkueeseen 1989.

Anna Suurnäkin puoliso on 60 metrin aitajuoksun kaksinkertainen SM-hallimitalisti Timo Siirtola ja heidän tyttäristään  Anni Siirtola on 60 metrin aitajuoksun sisäratojen Suomen-mestari ja EM-kisaedustaja.

## Lähteet
*

### Viitteet
Sean Song

**Sean Song** on yhdysvaltalainen animaattori ja animaatio-ohjaaja, joka on saanut kolme Annie-ehdokkuutta ja yhden Daytime Emmy ehdokkuuden. Song aloitteli uraansa 1990-luvun lopulla taustojen sommittelijana, josta hän siirtyi ohjaamaan animaatiosarjoja ja tekemään storyboardeja televisiosarjoihin ja elokuviin.

## Filmografia
### Elokuvat
*Stuart Little 3 (2005)
*TMNT (2007)
*Justice League: Crisis on Two Earths (2010)
*DC Showcase: The Spectre (2010)
* (2010)
*DC Showcase: Jonah Hex (2010)
*Green Lantern: Emerald Knights (2011)
* (2011)

### Televisiosarjat
*What a Cartoon Show (1997)
*Roughnecks: The Starship Troopers Chronicles (1999)
*Max Steel (2001)
*Heavy Gear: The Animated Series (2001)
*Harold and the Purple Crayon (2002)
*Teen Titans (2005)
*The Boondocks (2006–2007)

## Lähteet
*
Demofon (Eleusis)

**Demofon** () oli kreikkalaisessa mytologiassa Eleusiin kuningas Keleoksen ja Metaneiran poika. Kun Demeter kiersi ympäri maata etsimässä tytärtään Persefonea vanhan naisen hahmossa, hän sai vieraanvaraisen vastaanoton kuninkaalta saavuttuaan Eleusiin, ja Keleos pyysi häntä lastenhoitajaksi pojilleen Demofonille ja Triptolemokselle.

Palkitakseen Keleoksen vieraanvaraisuuden, Demeter päätti tehdä tehdä Demofonista kuolemattoman polttamalla tämän kuolevaisen sielun pois perheen tulisijalla joka yö. Metaneira kuitenkin yllätti jumalattaren eräänä yönä pitämässä poikaansa tulessa ja keskeytti rituaalin huutamalla kauhusta, jolloin hänen poikansa paloi tuhkaksi. Demeter paljasti tällöin itsensä, ja opetti korvaukseksi Triptolemokselle maanviljelyn taidon.

## Lähteet
Kari Vaijärvi

**Kari Väinö Vaijärvi** (s. 13. kesäkuuta 1943 Helsinki) on espoolainen nuortenkirjailija ja kirjastonhoitaja. Hän on julkaissut yli 40 teosta, ennen kaikkea lasten- ja nuortenkirjoja, mutta myös runokokoelman ja näytelmiä. Vaijärvi sai tiedonjulkistamisen valtionpalkinnon syyskuussa 2018. 

Vaijärven nuorisokirjoissa usein nuoret ratkovat rikoksia historiallisesti aidossa ympäristössä. Tunnetuimpia Vaijärven lastenkirjojen aikuisia hahmoja on salapoliisi Jukka Vihi, josta kertovia kirjoja on kuvittanut Martti Sirola. Vaijärvi on kirjoittanut myös selkokirjoja.

Vaijärvi on palkittu muun muassa valtion nuorisokirjallisuuspalkinnolla (1974), Pirkanmaan Plättä -palkinnolla (1976), Arvid Lydecken -palkinnolla (1977), lastenkulttuurin valtionpalkinnolla (1992) ja Pääskynen-palkinnolla (2010).

## Teoksia
*
* 

## Lähteet

## Aiheesta muualla
* Suomen kirjailijat -tietokanta. (Arkistoitu linkki)
* Laura Kimari: Kirjastoauto vei seikkailuihin. Espoon seurakuntasanomat 12.1.2012.
Viherkyyhkyt

**Viherkyyhkyt** (*Treron*) on kyyhkyjen heimoon kuuluva lintusuku.

## Viherkyyhkyihin (''Treron'') kuuluvia lajeja
* Afrikanviherkyyhky (*Treron calvus*)
* Harmaaposkikyyhky (*Treron griseicauda*)
* Harmaapääkyyhky (*Treron pompadora*)
* Huiluviherkyyhky (*Treron phoenicopterus*)
* Isoviherkyyhky (*Treron capellei*)
* Japaninviherkyyhky (*Treron sieboldii*)
* Kiilapyrstökyyhky (*Treron sphenurus*)
* Koukkunokkakyyhky (*Treron sanctithomae*)
* Lombokinviherkyyhky (*Treron floris*)
* Madagaskarinviherkyyhky (*Treron australis*)
* Malakanpuikkokyyhky (*Treron seimundi*)
* Oranssiviherkyyhky (*Treron bicinctus*)
* Paksunokkakyyhky (*Treron curvirostra*)
* Pembanviherkyyhky (*Treron pembaensis*)
* Pikkuviherkyyhky (*Treron olax*)
* Puikkopyrstökyyhky (*Treron apicauda*)
* Punakaulakyyhky (*Treron vernans*)
* Sumatranpuikkokyyhky (*Treron oxyurus*)
* Sumbanviherkyyhky (*Treron teysmannii*)
* Sundanviherkyyhky (*Treron fulvicollis*)
* Taiwaninviherkyyhky (*Treron formosae*)
* Timorinviherkyyhky (*Treron psittaceus*)
* Viikunakyyhky (*Treron waalia*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Treron
Vuorikyyhkyt

**Vuorikyyhkyt** (*Gymnophaps*) on kyyhkyjen heimoon kuuluva lintusuku.

## Vuorikyyhkyihin (''Gymnophaps'') kuuluvia lajeja
* Isovuorikyyhky (*Gymnophaps mada*)
* Papuanvuorikyyhky (*Gymnophaps albertisii*)
* Vaaleavuorikyyhky (*Gymnophaps solomonensis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Gymnophaps
Urysonin lemma

**Urysonin lemma** topologiassa kuuluu seuraavasti: Olkoon X <math>T_4</math>-avaruus ja A,B\subset X erillisiä suljettuja joukkoja. Tällöin on olemassa sellainen jatkuva funktio f:X\to [0,1], että fA=\{ 0\} ja fB=\{ 1\}. Toisin sanoen funktio saa arvon 0 kaikissa joukkoon A ja arvon 1 kaikissa joukkoon B kuuluvissa pisteissä.

Urysonin lemman avulla voidaan todistaa muun muassa Urysonin metristyslause, jonka mukaan jokainen säännöllinen avaruus, jolla on numeroituva kanta, on metristyvä, sekä Tietzen jatkolause, joka osoittaa erään kriteerin sille, milloin avaruuden osajoukossa määritelty jatkuva funktio voidaan laajentaa koko avaruuteen.

## Lähteet

## Aiheesta muualla
*PlanethMath: Proof of Urysohn's lemma
Kruunukyyhkyt

**Kruunukyyhkyt** (*Goura*) on kyyhkyjen heimoon kuuluva lintusuku.

## Kruunukyyhkyihin (''Goura'') kuuluvia lajeja
* Idänkruunukyyhky (*Goura victoria*)
* Isokruunukyyhky (*Goura scheepmakeri*)
* Lännenkruunukyyhky (*Goura cristata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Goura
Carina Kjellman

**Carina Kjellman** (s. 3. syyskuuta 1963) on entinen suomalainen yleisurheilija. Hän edusti IK Falkenia ja häntä valmensivat Henry Kulla ja Kjell Krook.

Kjellman voitti 20-vuotiaiden Pohjoismaiden mestaruuden seitsenottelussa Ålborgissa 1983. Hän sijoittui 11:nneksi Genovan sisäratojen EM-kilpailujen 1992 kolmiloikkakilpailussa tuloksella 13,19 m. Helsingin EM-kisoissa 1994 hän putosi samassa lajissa karsintakilpailussa. Hän voitti kahdesti kolmiloikan aikuisten ulkoratamaaotteluissa: Tukholmassa vuosina 1991 ja 1994. 

## Aikuisten SM-mitalit
*Ulkoradat
**Korkeushyppy: Kajaani 1984 hopeaa, Vaasa 1986 pronssia
**Pituushyppy: Hämeenlinna 1988 pronssia
**Kolmiloikka: Oulu 1990 hopeaa (näytöslaji), Helsinki 1991 kultaa, Jyväskylä 1992 kultaa, Tuusula 1994 hopeaa
**Seitsenottelu: Kangasniemi 1985 pronssia
*Sisäradat
**Korkeushyppy: Rovaniemi 1985 pronssia
**Pituushyppy: Turku 1990 pronssia
**Kolmiloikka: Tampere 1991 hopeaa, Tampere 1992 hopeaa, Jyväskylä 1994 hopeaa
**Viisiottelu: Tampere 1991 pronssia

## Ennätykset

### Ulkoradat

### Sisäradat

## Lähteet
*
Cornelius Fuscus

**Cornelius Fuscus** (k. 86 tai 87) oli roomalainen sotapäällikkö ja keisari Domitianuksen pretoriaaniprefekti. Hänen uransa alusta tiedetään hyvin vähän. Fuscus osallistui todennäköisesti Rooman sisällissotaan vuonna 69 (neljän keisarin vuosi) ja kannatti Galbaa, Othoa ja Vitelliusta, mutta siirtyi sitten Vespasianuksen puolelle, josta tuli lopulta keisari. Tämän jälkeen hänen elämästään ei tiedetä mitään, mutta Domitianuksen aikana hän toimi pretoriaaniprefektinä vuodesta 81 lähtien. Vuonna 85 hänet lähetettiin Daakiaan sotimaan kuningas Decebalusta vastaan, joka oli edellisinä vuosina hyökännyt Tonavan yli Moesiaan, ja surmannut provinssin maaherran, Gaius Oppius Sabinuksen. Kostaakseen daakialaisten hyökkäyksen, Domitianus johti vastahyökkäystä Daakiaan vuonna 85. Sotaretki sujuikin hyvin, mutta keisari joutui pian lähtemään takaisin Roomaan ja jätti Fuscuksen armeijan komentoon. Fuscus ja hänen komentamansa Legio V Alaudae kuitenkin väijytettiin Tapaessa vuonna 86 tai 87, jolloin hän sai surmansa.

## Lähteet
*
*

### Viitteet
Vaikertajakyyhkyt

**Vaikertajakyyhkyt** (*Zenaida*) on kyyhkyjen heimoon kuuluva lintusuku.

## Vaikertajakyyhkyihin (''Zenaida'') kuuluvia lajeja
* Galapagosinkyyhky (*Zenaida galapagoensis*)
* Karibianvaikertajakyyhky (*Zenaida aurita*)
* Länsiperunkyyhky (*Zenaida meloda*)
* Pilkkasiipikyyhky (*Zenaida asiatica*)
* Socorronkyyhky (*Zenaida graysoni*)
* Täpläkorvakyyhky (*Zenaida auriculata*)
* Vaikertajakyyhky (*Zenaida macroura*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Zenaida
Beverly Hills kyttä 3

**Beverly Hills kyttä 3** on Beverly Hills kyttä -sarjan kolmas osa. Elokuva sai ensi-iltansa 1994.

Pääosissa nähdään Eddie Murphy, Judge Reinhold ja Héctor Elizondo.

## Juoni
Axel Foley (Eddie Murphy) näkee, kuinka pomonsa Douglas Todd ammutaan kuoliaaksi hänen silmiensä edessä.

Axel lupaa ottaa kiinni murhaajan, jonka jäljet johtavat kalifornialaiseen huvipuistoon Wonderworldiin. Beverly Hillsissä Axel törmää vanhaan tuttuunsa William 'Billy' Rosewoodiin (Judge Reinhold), joka on kohonnut poliisilaitoksella johtotehtäviin. Miehen uraputki uhkaa  kuitenkin tyssätä, kun Axel pääsee vauhtiin.

## Rooliluettelo

## Katso myös
* *[[Beverly Hills kyttä]] ([[elokuvavuosi 1984|1984]])*
* *[[Beverly Hills kyttä 2]] ([[elokuvavuosi 1987|1987]])*
* ''Beverly Hills kyttä 4

## Lähteet
* http://www.telvis.fi/filmiopas/elokuvat/36030/beverly+hills+kytta+3/
* http://www.imdb.com/title/tt0109254/
Forbes 400

**Forbes 400** on Forbesin julkaisema luettelo 400 rikkaimmasta yhdysvaltalaisesta, joka julkaistiin ensimmäisen kerran vuonna 1982. Luettelo on vanhin ja parhaiten tunnettu Forbesin varakkuusluetteloista. Se julkaistaan vuosittain syyskuussa. Vuonna 2008 luetteloon päässeiden henkilöiden yhteisvarallisuus oli 1,57 biljoonaa Yhdysvaltain dollaria.

## Aiheesta muualla
* Forbes- The 400 Richest Americans
Tiina Pakkala

**Tiina Pakkala** (s. 19. kesäkuuta 1962 Revonlahti) on suomalainen juoksija. Hän edusti Viipurin Urheilijoita ja häntä valmensivat Pertti Helin, Jussi Salmi ja Timo Hietanen.

Pakkala edusti Suomea aikuisten maaotteluissa vuosina 1985–1991. Hän voitti 400&nbsp;metrin maaottelujuoksun Tukholmassa 1987 ja 800&nbsp;metrin kilpailun Helsingissä 1988 ja Kouvolassa 1989. 4&nbsp;×&nbsp;400&nbsp;metrin viestiä hän oli voittamassa vuonna 1987 Tampereella ja Tukholmassa ja vuonna 1989 sekä Kouvolassa että Tukholmassa. Hallimaaottelussa hän voitti 800&nbsp;metriä Luulajassa 1989.

Pakkala voitti 800&nbsp;metrin Suomen mestaruuden Kuopiossa 1987 ja Hämeenlinnassa 1988. SM-hopeaa hän sai 1989 sekä SM-pronssia 1990 ja 1991. 400&nbsp;metrillä hän saavutti SM-hopeaa 1988 sekä SM-pronssia 1984, 1985, 1989 ja 1990. Viestijuoksun SM-kilpailuissa hän kuului 4&nbsp;×&nbsp;400&nbsp;metrin voittajajoukkueeseen 1989 ja 1990 sekä 4&nbsp;×&nbsp;800&nbsp;metrin mestarikvartettiin 1988, 1990 ja 1991. Sisäratojen SM-kilpailuissa hän voitti 800&nbsp;metrin mestaruuden Tampereella 1989. 

## Ennätykset

### Ulkoradat

### Sisäradat

## Lähteet
*
Samelinlakson taistelu

**Samelinlakson taistelu** käytiin Suomen sodassa 27. heinäkuuta 1808 Kauhajoen Samelinlaksossa. Samelinlakso sijaitsee nykyisen Kauhajoen keskustasta Päntäneen suuntaan.

Samelinlakson taistelussa Ruotsin joukkoja johti majuri Carl von Otter ja Venäjän joukkoja Jagodin. Taistelu kesti pari tuntia, ja tuloksena oli, että venäläisjoukot ajettiin pois Kauhajoelta.

Kauhajoen Heikkilänkylässä, Päntäneelle johtavan tien varressa on taistelun muistomerkki. Se on pystytetty vuonna 1938.

## Lähteet

## Aiheesta muualla
*Taistelun muistomerkin sijainti
Viacom

**Viacom** (), () oli mediayhtiö. Alkuperäinen Viacom oli toiminnassa vuosina 1971-2005, minkä jälkeen se tunnettiin nimellä CBS Corporation. Vuonna 2006 perustettiin uusi Viacom-niminen yhtiö. Sen pääomistaja on National Amusements.

Viacomin omistuksessa olivat muun muassa Paramount Pictures, Nickelodeon, Nick Jr., MTV ja Comedy Central.

Vuonna 2019 Viacom ja CBS Corporation yhdistettiin ViacomCBS -nimiseksi yhtiöksi.

## Lähteet

## Aiheesta muualla
Derek Acorah

**Derek Acorah** (oik. **Derek Francis Johnson**, 27. tammikuuta 1950 Liverpool – 3. tammikuuta 2020) oli englantilainen meedio ja televisiopersoona, joka tunnetaan erityisesti televisiosarjasta Riivatut talot. Hän oli ohjelmassa kuuden tuotantokauden verran vuosien 2001–2005 aikana, mutta jäi kiinni valheesta. Sarjan psykologi Ciarán O’Keeffe oli ennen erästä jaksoa jutellut Acorahin kuullen, että talossa on saattanut asua eteläafrikkalainen henkilö nimeltään ”Kreed Kafer”. Jaksossa Acorah paljasti itsensä saamalla ”henkioppaaltaan” nimen Kreed Kafer, joka osoittautui keksityksi nimeksi. ”Kreed Kafer” on anagrammi sanoista ”Derek faker” eli ”Derek teeskentelijä”. Näin Ciarán O’Keeffe todisti Acorahin meediotaitojen olevan huijausta, ja hänet erotettiin sarjasta 2005. Derek Acorah sanoi Celebs Sunday -lehdelle vuonna 2009 olevansa järkyttynyt ohjelman tilasta ja sanoi myös, ettei häntä koskaan ollut pyydetty tekemään mitään, kaikki oli aitoa

## Elämäkerta
Liverpoolissa vuonna 1950 syntynyt Acorahi väitti saaneensa ensimmäiset yliluonnolliset kokemuksensa jo lapsena, jolloin hänen isoisänsä henki vieraili hänen luonaan. Hän kertoi kokemuksestaan isoäidilleen, joka ei ollut yllättynyt tapahtumasta ja kertoi itsekin olevansa meedio.

Nuoruudessaan Acorah pelasi jalkapalloa paikallisessa seurassa Liverpool FC:ssä ja australialaisessa USC Lionissa. Uran päätyttyä hän palasi Englantiin ja yritti etsiä itselleen sopivaa erikoisalaa. Lopulta Acorah päätti ryhtyä meedioksi Liverpoolissa. Hän väitti, että hänellä on aina ollut meedionkykyjä. Hän pääsi tarkkuutensa ansiosta pian paikkakuntalaisten suosioon. Alkuvuosina hän tarjosi palveluitaan ilmaiseksi. Sittemmin hän työskenteli vuodesta 1996 lähtien televisiossa ja radiossa sekä teki henkilökohtaisia esiintymisiä Britannian lisäksi muuallakin, kuten Euroopassa ja Lähi-idässä, Uudessa-Seelannissa ja Yhdysvalloissa.

## Lähteet

## Aiheesta muualla
*
Marko Pantelić

**Marko Pantelić** (, s. 15. syyskuuta 1978 Belgrad, Jugoslavia) on serbialainen jalkapalloilija, joka edustaa kreikkalaista Olympiakosia.  Hän on pelipaikaltaan hyökkääjä.

## Lähteet

## Aiheesta muualla

* Pantelićin esittely Herthan sivustolla
Harakkakyyhkyt

**Harakkakyyhkyt** (*Reinwardtoena*) on kyyhkyjen heimoon kuuluva lintusuku. Suku on saanut nimensä saksalaisen Caspar Georg Carl Reinwardtin mukaan.

## Harakkakyyhkyihin (''Reinwardtoena'') kuuluvia lajeja
* Hopeaharakkakyyhky (*Reinwardtoena browni*)
* Papuanharakkakyyhky (*Reinwardtoena reinwardtii*)
* Töyhtöharakkakyyhky (*Reinwardtoena crassirostris*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Reinwardtoena
WWE SmackDown vs. Raw 2009

**WWE SmackDown vs. Raw 2009** on Yuke'sin kehittämä ja THQ:n julkaisema vapaapaini-aiheinen urheilupeli, joka julkaistiin vuonna  Nintendo DS, PlayStation 2, PlayStation 3, PlayStation Portable, Wii ja Xbox 360 alustoille. Peli kuuluu *[[WWE 2K (pelisarja)|SmackDown vs. Raw]]* -pelisarjaan.

Pelissä on monia uusia pelimahdollisuuksia ja uusia kenttiä, jossa voi otella muita WWE-showpainijoita vastaan. Pelissä esiintvät muun muassa The Undertaker, John Cena, Triple H, Batista ja Rey Mysterio.

## Aiheesta muualla
*
Antti Marjanen

**Antti Sakari Marjanen** (s. 28. maaliskuuta 1952 Helsinki) on suomalainen teologi ja Helsingin yliopiston gnostilaisuuden ja varhaiskristillisen kirjallisuuden emeritusprofessori.

Antti Marjanen suoritti Bachelor of Divinity -tutkinnon Baptist Theological Seminaryssä Rüschlikonissa Sveitsissä 1977. Teologian tohtoriksi hän väitteli 1995. Hänen väitöskirjansa käsitteli Maria Magdalenaa Nag Hammadin kirjoitusten valossa. Vuonna 1996 hänet nimitettiin Uuden testamentin eksegetiikan dosentiksi.

Marjanen on työskennellyt Helsingin yliopiston teologisessa tiedekunnassa opetus- ja tutkimustehtävissä vuodesta 1983 alkaen, muun muassa Raamatun alkukielten sekä Uuden testamentin eksegetiikan professuurien hoitajana eri otteeseen 1997–2003 sekä Suomen Akatemian akatemiatutkijana 2003–2008. Vuonna 2006 hänet valittiin Suomen Eksegeettisen Seuran puheenjohtajaksi.

Marjasen erikoisalat ovat koptinkielinen Nag Hammadin kirjasto, gnostilaisuus sekä naisten roolit ja asema varhaiskristillisissä teksteissä.

## Teoksia
* 
* 
* 
* 
* 
* 
* 

## Lähteet
* 

### Viitteet
Passé composé

**Passé composé** (yhdistetty perfekti) on ranskan kielessä käytettävä aikamuoto, joka suomennetaan tilanteen mukaan imperfektillä tai perfektillä.

Passé composé on liittomuoto. Se muodostetaan apuverbin, yleensä *avoir*-verbin preesensmuodoista ja pääverbin partisiipista. Muutamien verbien yhteydessä, etenkin määräsuuntaista liikettä tai olotilan muutosta tarkoittavilla verbeillä sekä kaikilla refleksiiviverbeillä, kuitenkin käytetään *avoir*-verbin asemasta apuverbiä *être*.

Useimmilla verbeillä partisiipit ja sen mukaisesti passé composé muodostetaan seuraavien mallien mukaisesti. Näistä on kuitenkin poikkeuksia, sillä ranskassa on paljon myös epäsäännöllisesti taipuvia verbejä. Esimerkiksi *être*-verbin (olla) partisiippi on "été", ja avoir-verbin (omistaa, olla jollakulla) partisiippi "eu".

## 1. luokka, -''er''-päätteiset verbit, -er → -é
*J'ai parlé
*Tu as parlé
*Il/elle a parlé

*Nous avons parlé
*Vous avez parlé
*Ils/elles ont parlé

## 2. luokka, -''ir''-päätteiset verbit, -ir → -i
*J'ai fini
*Tu as fini
*Il/elle a fini

*Nous avons fini
*Vous avez fini
*Ils/Elles ont fini

## 3. luokka, -''re''-päätteiset verbit, -re → -u
*J'ai vendu
*Tu as vendu
*Il/elle a vendu

*Nous avons vendu
*Vous avez vendu
*Ils/elles ont vendu
Swazimaan jalkapallomaajoukkue

**Swazimaan jalkapallomaajoukkue** edustaa Swazimaata kansainvälisissä jalkapallo-otteluissa. Joukkuetta hallinnoi Swazimaan jalkapalloliitto.

## Menestys maailmanmestaruuskilpailuissa

* 1930-1990 - *ei osallistunut*
* 1994-2022 - *ei selvinnyt karsinnoista*

## Menestys Afrikan-mestaruuskilpailuissa

* 1957-1982 - *ei osallistunut*
* 1984 - *vetäytyi*
* 1986 - *ei selvinnyt karsinnoista*
* 1988 - *ei osallistunut*
* 1990 - *ei selvinnyt karsinnoista*
* 1992 - *ei selvinnyt karsinnoista*
* 1994 - *ei osallistunut*
* 1996 - *vetäytyi*
* 1998 - *ei osallistunut*
* 2000-2025 - *ei selvinnyt karsinnoista*

## Lähteet
Trishelle Cannatella

**Trishelle Cannatella** (s. 4. marraskuuta 1979 Cut Off, Louisiana) on yhdysvaltalainen näyttelijä, tosi-TV-kilpailija sekä Playboymalli.

## Elämäkerta
Cannatella syntyi ja kasvoi Cut Offissa, Louisianassa. Hänen äitinsä oli harras kristitty, joka kuoli aivokasvaimeen Cannatellan ollessa 14-vuotias. Cannatella kävi South Lafourchen high schoolia ja opiskeli televisiojournalismia Etelä-Mississipin yliopistossa.

## Aiheesta muualla
* 
*
Plungė

**Plungė** on kaupunki Liettuan luoteisosassa, noin 50 km:n etäisyydellä Klaipėdasta. Kaupungin asukasluku on noin 23&nbsp;161 (2009).

Kaupungin nimi on peräisin samannimisestä pienestä joesta.

## Historia

Ensimmäinen maininta Plungėsta on vuodelta 1567. Kaupunginoikeudet se sai vasta 1792, kun suurherttua Sigismund II myönsi paikalle itsehallinto-oikeuden. Koska Plungė sijaitsi Klaipėdan satamakaupunkiin johtavan tien varrella, siitä tuli aktiivinen kaupankäyntikeskus, siellä harjoitettiin myös hevoskauppaa.

Vuonna 1873 Ogińskin suku osti Plungėsta maata, jolle se rakensi vuonna 1897 kartanon ja puiston. Kyseinen suku on rakentanut Liettuaan muitakin kartanoita.

Ennen toista maailmansotaa kaupungissa oli aktiivista juutalaistoimintaa. Juutalaisten maahanmuuttajien virta Liettuaan alkoi vuonna 1348, jolloin heidät ajettiin pois mm. Unkarista, Määristä, ja Serbiasta. Vuosina 1930-1939 Plungėssa oli jopa kuusi synagogaa. Toisen maailmansodan aikana kuitenkin suuri osa Plungėn juutalaisista tapettiin.

Nykyinen vaakuna myönnettiin käyttöön 6. kesäkuuta 1997.

## Teollisuus

Plungėssa sijaitsee tehdas, josta viedään taskurapuja useimpiin Euroopan maihin.

## Ystävyyskaupungit
* Krasnogorsk
* Menden
* Bjerkreim
* Boxholm
* Viljandi
* Tukums
* Golub-Dobrzyń
* Bruntál

## Lähteet
Andienkyyhkyt

**Andienkyyhkyt** (*Metriopelia*) on kyyhkyjen heimoon kuuluva lintusuku.

## Andienkyyhkyihin (''Metriopelia'') kuuluvia lajeja
* Andienkolokyyhky (*Metriopelia ceciliae*)
* Andienkyyhky (*Metriopelia melanoptera*)
* Andientöpökyyhky (*Metriopelia aymara*)
* Argentiinankyyhky (*Metriopelia morenoi*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Metriopelia
Satu Levelä

**Satu Päivi Levelä** (s. 8. lokakuuta 1967 Alavus) on suomalainen keskimatkojen juoksija ja kestävyysjuoksija. Hän edusti Alavuden Urheilijoita  ja Turun Urheiluliittoa. Hänen valmentajiaan olivat Tauno Mannila ja Lasse Mikkelsson. 

Levelä voitti koululaisten maailmanmestaruuden 1&nbsp;500 metrin juoksussa Firenzessä 1984. Pohjoismaiden hallimestaruuskilpailuissa kultaa 3&nbsp;000&nbsp;metrillä Oslossa 1987. Rooman MM-kilpailuissa 1987 hän putosi samalla matkalla alkuerissä. Maantiejuoksun naisten MM-kisoissa 1988 hän keskeytti 15 kilometrin kilpailussa. Maastojuoksun MM-kilpailuissa Aucklandissa 1988 hän oli 88. ja kuului joukkuekilpailussa kuudenneksitoista sijoittuneeseen Suomen joukkueeseen. Vuoden 1989 maastojuoksun MM-kisoissa Stavangerissa 1989 hän oli 59. ja oli mukana 12:nneksi sijoittuneessa Suomen joukkueessa. Hän edusti Suomea aikuisten maaotteluissa vuosina 1986–1994.

## Aikuisten SM-mitalit
*Ulkoradat
**1 500 metrin juoksu: 1987 hopeaa
**3 000 metrin juoksu: 1986 pronssia, 1987 hopeaa, 1988 hopeaa, 1989 pronssia, 1990 pronssia, 1991 hopeaa, 1993 hopeaa
**10 000 metrin juoksu: 1993 pronssia
**15 km tiejuoksu: 1993 pronssia, 1994 pronssia
**Maraton: 1994 hopeaa
*Sisäradat
**1 500 metrin juoksu: 1986 kultaa, 1987 hopeaa, 1988 hopeaa
**3 000 metrin juoksu: 1986 kultaa, 1987 kultaa, 1988 kultaa, 1989 hopeaa, 1990 hopeaa

## Henkilökohtaiset ennätykset

### Ulkoradat

### Sisäradat

## Lähteet
*
### Viitteet
Live in Leipzig

**Live in Leipzig** on norjalaisen black metal -yhtye Mayhemin live-albumi. Se on levytetty Eiskeller-klubilla Leipzigissa, entisessä Saksan demokraattisessa tasavallassa 26. marraskuuta 1990. Albumi tosin julkaistiin vasta vuonna 1993. Albumin kappaleet ovat yhtyeen ensimmäiseltä studiojulkaisulta *[[Deathcrush]]ilta* (1987) ja live-albumin aikaan vielä ilmestymättömältä *[[De Mysteriis Dom Sathanas]]ilta*, paitsi *Carnage*-kappale, joka on peräisin *[[Pure Fucking Armageddon]]* -demolta. Live in Leipzig on Mayhemin harvoja virallisia julkaisuja, joissa yhtyeen lyhytaikainen laulaja Dead esiintyy, vaikkakin hänen esiintymisiään löytyy myös muutamalta bootlegiltä.

Albumi on noussut black metal -piireissä kuuluisaksi ennen kaikkea johtuen sen merkittävästä roolista Mayhemin uralla: sillä on laulajana yhtyeelle kyseenalaista julkisuutta itsemurhallaan tuonut Dead, ja sekä musiikillisesti että ideologisesti se oli merkittävä askel *Deathcrushin* ajoista. *Live in Leipzig* on eräs merkittävimmistä black metal -live-levytyksistä. Albumia teki kuuluisaksi Mayhemin äärimmilleen viety lavaesiintyminen: Dead viilteli itseään usein konserteissa, lavalla oli sianpäitä seivästettyinä keihäisiin, yhtye heitteli yleisön sekaan mätänevää lihaa ja Dead hengitti keikoilla pussista, jossa oli kuollut korppi.

## Motto
*Live in Leipzigin* kansiin on painettu motto:

:"*Jag är inte en människa. Det här är bara en dröm, och snart vaknar jag. Det var för kallt och blodet levrades hela tiden.*"

Ruotsinkielinen teksti on luultavasti ruotsalaisen Deadin kirjoittama ja on vapaasti käännettynä suomeksi:

:"*En ole ihminen. Tämä on vain unta, ja pian herään. Oli liian kylmää ja veri hyytyi kaiken aikaa.*"

## Kappalelista
# 
# 
# 
# 
# 
# 
# 
# 
# 

Alkuperäisellä LP:llä oli myös kaksi studiolevytystä, *Carnage* viidennen ja kuudennen raidan välissä, sekä *The Freezing Moon* viimeisenä. Kummassakin kappaleessa lauloi Dead. Näiden kappaleiden kanssa levyn kestoksi tulee 56:54.

## Kokoonpano
* Dead (Per Yngve Ohlin) - Laulu
* Euronymous (Øystein Aarseth) - Kitara
* Necrobutcher (Jørn Stubberud) - Basso
* Hellhammer (Jan Axel Blomberg) - Rummut

## Arvostelut
* Imperiumi: 9½/10

## Lähteet

## Aiheesta muualla
* 
*
The Conduit

**The Conduit** on Wiille julkaistu FPS-peli. Peli julkaistiin kesällä 2009. Pelin on suunnitellut High Voltage Software ja julkaisijana toimii SEGA. Peli tukee Wii Speak -lisälaitetta.

## Yksinpeli
Peli sijoittuu Amerikassa sijaitsevaan salaiseen Trust-ryhmään jonka tarkoitus on estää ulkoavaruuden hirviöiden maanvalloitus. Trust-ryhmään kuuluu päähenkilö Michael Ford. Peli alkaa normaalisti kontrolleiden oppimisella, kun kentän on päässyt läpi, niin pelissä mennään ajassa taaksepäin viisi päivää. Toisen kentän alussa Michael Ford (Mr.Ford) nähdään pukuun varustautuneena ja saa henkilöltä nimeltä Adams viestin että tuhoaisi Michael nimisen Ulkoavaruuden olion. Kentän lopussa kuitenkin Adams pettää Mr.Fordin ja Michael alkaa auttamaan Mr. Fordia estääkseen Addamsin pahat suunnitelmat. Kuinka Peli loppuu? Koe ja pelaa The Conduit (Wii)

## Moninpeli
Pelissä on mahdollisuus 12 pelaajan yhtäaikaiseen pelaamiseen Nintendo Wi-Fi Connectionin avulla.

### Moninpelimoodit
Moodeja on yhteensä 13. 
* **Free For All** - Kaikki kaikkia vastaan.
* **Marathon** - Eniten tappoja aikarajan sisällä saanut voittaa.
* **Three Strikes** - Jokaisella on kolme elämää.
* **Last Man Standing** - Viimeinen elossa voittaa.
* **Bounty Hunter** - Jokaisella pelaajalla on tiedossa pelaaja, kenet hänen pitää tappaa. Pelaaja saa pisteen tappamalla tämän henkilön, kuten myös ampumalla pelaajan kuka jahtaa tätä. Väärän pelaajan tappamalla menettää pisteen.
* **Team Reaper** - Marathon tai Free For All joukkueilla.
* **Shared Stock** - Sama kuin Three Strikes, mutta joukkueilla ja pelaajilla on jaettu elämien määrä.
* **Team objective** - Lipun varastamista.
* **ASE football** - Yksi pelaaja pitää A.S.E. (All Seeing Eye) -palloa kädessään ja yrittää selvitä mahdollisimman pitkään. Kuolemalla A.S.E. -palloa pitänyt henkilö menettää sen ja sen voi nostaa toinen pelaaja. Pisimpään palloa pitänyt voittaa erän.

## Lähteet

## Aiheesta muualla
* Englanninkielinen virallinen kotisivu.
Ginny Weirick

**Ginny Weirick** (s. Kalifornia) on yhdysvaltalainen näyttelijä, joka tuli tunnetuksi television minisarjasta *[[Devil's Trade]]* ja elokuvasta *[[Ninja Cheerleaders]]*. Hän esiintyi myös Brandon Routhin tähdittämässä elokuvassa *[[Lie to Me]]*.

## Elämäkerta
Weirick kasvoi Etelä-Kaliforniassa ja opiskeli myöhemmin näyttelemistä San Diegon yliopistossa.

## Filmografia
### Elokuvat
* Lie to Me (2008)
* Ninja Cheerleaders (2008)
* Dark Moon Rising (2009)
* The Hit List (2011)

### Televisiosarjat
* Entourage (2007)
* On the Lot (2007)
* Devil's Trade (2007)
* Ruma Betty (2007)
* Rakkauden anatomia (2008)
* NCIS Rikostutkijat (2010)

## Aiheesta muualla
* GinnyWeirick.com
It’s Hard

**It’s Hard** on The Whon syyskuussa 1982 julkaistu studioalbumi. Kappaleet ”Athena” ja ”Eminence Front” julkaistiin singleinä. 

Seuraavana vuonna, 1983, yhtyeen toiminta keskeytyi ja seuraava studioalbumi ilmestyi vasta vuonna 2006.

## Kappaleet
*Kaikki kappaleet kirjoittanut Pete Townshend, ellei toisin mainita.

# 
#
# 
# 
#
# 
# 
# 
#
# 
# 
#

### Vuoden 1996 uusintapainoksen bonuskappaleet
*Kaikki kappaleet äänitetty konsertissa Torontossa, Kanadassa 17. joulukuuta 1982. 
# 
# 
# 
#

## Kokoonpano
### The Who
*Roger Daltrey – laulu, kitara
*Pete Townshend – kitarat, kosketinsoittimet, syntetisaattori, laulu 
*John Entwistle – bassokitara, käyrätorvi, syntetisaattori, laulu 
*Kenney Jones – rummut

### Vierailijat
*Andy Fairweather-Low – kitara, laulu
*Tim Gorman – kosketinsoittimet 

## Lähteet
Anne Känsäkangas

**Anne Känsäkangas** (o.s. **Paavolainen**, s. 21. kesäkuuta 1960 Kokkola) on entinen suomalainen kiekonheittäjä. Hän edusti Kokkolan Veikkoja ja häntä valmensi Reijo Paavolainen.

Känsäkangas voitti Pohjoismaiden mestaruuden Reykjavikissa 1982 tuloksella 54,26 m. Helsingin MM-kilpailuissa 1983 hän oli karsintakilpailussa viidestoista pudoten jatkosta. Rooman MM-kisoissa 1987 hän oli karsinnassa kuudestoista ja putosi loppukilpailusta. Känsäkangas edusti Suomea aikuisten maaotteluissa vuosina 1979–1988. Hän voitti kiekkokilpailun viidessä maaottelussa: Helsingissä 1986 ja 1988, Tampereella ja Tukholmassa 1987 sekä Øyestadissa 1988. 

Känsäkangas voitti Suomen mestaruuden Vaasassa 1986, Kuopiossa 1987 ja Hämeenlinnassa 1988. SM-hopeaa hän saavutti 1979 ja SM-pronssia 1985. Kiekonheiton sisäratojen Suomen mestaruuden hän voitti Kuopiossa 1988.

Känsäkangas heitti kiekkoennätyksensä 64,24 m Nivalassa 1983. Kuulaa hän työnsi parhaimmillaan 16,01 m Kokkolassa 1982.

## Lähteet
*